cyanic-selkie/wikianc huggingface dataset:
Township-kuns
Dit is 'n ekspressiewe idioom waarmee elke faset en luim van die lewe in 'n Swart woonbuurt (die township) gewoonlik op 'n baie sensitiewe en sprekende manier weergegee word. Soms is dit 'n regstreekse aanklag teen die politieke bedeling vir Swartes in Suid-Afrika, en soms is dit blote kommentaar op die lief en leed van die alledaagse lewe van die Swart stedeling. Township-kuns het gedurende die vyftigerjare in die Polly Street Art-Sentrum in Johannesburg ontstaan.
In die tyd was dit die enigste opleidingsentrum vir Swart kunstenaars in Gauteng en die beeldende kunste was boonop 'n relatief nuwe uitingsvorm vir Swart kunstenaars in Suid-Afrika. Die ervaringsveld waaruit feitlik al die kunstenaars inspirasie vir hulle kuns kon put, was die stedelike woonbuurte waar hulle gewoon of grootgeword het.
Township-kuns het egter nie tot die Polly Street-sentrum beperk gebly nie, maar het tot 'n volwaardige kunsrigting ontwikkel. Weliswaar word die kunssoort soms net om die politieke implikasies daarvan beoefen en waardeer, en gevolglik word township-kuns van 'n swak gehalte soms gelewer.
Marx Bashew
Marx Bashew (geboortenaam Mordecai Shabashewitz, 1876 – 1949) was 'n Suid-Afrikaanse ondernemer wat daarvoor bekend is dat hy die koeldrankhandelsmerk Bashew's saam met sy broer Harry gestig het.
Herkoms
Hy is in die Joodse familie van Tsemach en Rachel Shabashewitz in die klein Litause dorpie Raseiniai in die destydse Russiese Ryk gebore. Net soos baie jong Litause Jode aan die einde van die 19de eeu, het hy na die Kaapkolonie geëmigreer. Daar het hy sy Jiddisj-naam na Marx Bashew verander sodat dit makliker was vir die plaaslike bevolking om uit te spreek.
Bashew's
Toe die Tweede Vryheidsoorlog duisende Britse soldate na Kaapstad gebring het, het Marx en sy broer Harry (geboortenaam Tsvi) 'n klein koeldrankaanleg geopen om aan die verhoogde aanvraag deur die dienspligtiges te voldoen. Die Bashew-broers het tot Harry se dood in 1947 aan die hoof van die maatskappy gestaan. Koeldranke onder die handelsmerk Bashew's word tot vandag toe in Stellenbosch vervaardig, nou deur die maatskappy Chill Beverages. Sake24, 'n bylaag by die koerante van Naspers, het Bashew's as deel van Suid-Afrika se kultuurerfenis beskryf vanweë sy lang geskiedenis.
WeetBix
WeetBix is ​​'n internasionaalbekende ontbytgraanproduk. Dit is wêreldwyd gewild, veral in Australië, Nieu-Seeland, Suid-Afrika, Papoea-Nieu-Guinee, Fidji, Nieu-Kaledonië, Indonesië, Singapoer, Maleisië en Frans-Polinesië. WeetBix word in Australië (in Sydney, Brisbane en Perth), in Nieu-Seeland (in Auckland) vervaardig, en in Suid-Afrika deur Bokomo, 'n afdeling van Pioneer Foods.
Leon Basson
Leon Basson (gebore 8 April 1960) is 'n lid van die Nasionale Vergadering van Suid-Afrika vir die Demokratiese Alliansie.
Disa micropetala
Disa micropetala is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Oos- en die Wes-Kaap.
Capucine
Capucine (6 Januarie 1928 – 17 Maart 1990) was 'n Franse aktrise. Sy was bekend vir haar rolle in die rolprente Song Without End (1960), The Pink Panther (1963), Fellini's Satyricon (1969), en Curse of the Pink Panther (1983).
J. Teddy Garces
J. Teddy Garces (gebore 12 September 1974) is 'n Amerikaanse akteur en skrywer. Hy is bekend vir sy rol in die rolprent The Sessions (2012).
Michael Keaton
Vroeë lewe
Keaton was die jongste van sewe kinders en is in Robinson Township in Pennsilvanië gebore. Sy pa, George A. Douglas, was ’n siviele ingenieur en sy ma, Leona Elizabeth Loftus, ’n huisvrou. Sy ma was Iers en sy pa van Engelse, Skotse en Duitse afkoms.
Loopbaan
Vir sy spel in Birdman (2014) het hy groot lof ingepalm, asook ’n Golden Globe vir beste akteur in ’n musiekprent of komedie, die Critics' Choice Award vir beste akteur en hy is benoem vir ’n Screen Actors Guild Award, British Academy Film Award en Oscar in dieselfde kategorie. Hy het voorheen ’n Golden Globe-benoeming gekry vir Live from Baghdad (2002) en ’n Screen Actors Guild Award-benoeming vir The Company (2007). Hy het ’n prys vir sy lewenslange bydrae gekry op die Hollywood- en die Zürich-rolprentfees.
Op 18 Januarie 2016 is hy aangewys as ’n offisier van die Orde van Kuns en Lettere in Frankryk.
Filmografie
280px|duimnael|Benjamin Kanes en Michael Keaton repeteer vir ’n aksietoneel in Birdman.
Janina Uhse
Janina Uhse (gebore 2 Oktober 1989) is 'n Duitse aktrise. Sy is bekend vir haar rolle in die rolprente Unsere Zeit ist jetzt (2016), High Society (2017), en Der Vorname (2018), en in die televisiereeks The Country Doctor (1987).
Emilia Unda
Emilia Unda (29 Januarie 1879 – 7 Desember 1939) was 'n Duitse aktrise. Sy was bekend vir haar rolle in die rolprente Freie Liebe (1919), Der brennende Acker (1922), Mädchen in Uniform (1931), en Baby (1932).
El Viejo
El Viejo is 'n klein stad, met ongeveer 84 duisend inwoners, in westelike Nicaragua. El Viejo is 'n susterstad van Norwich, Engeland.
Geodia dysoni
Geodia dysoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1873 deur Bowerbank.
Milton Babbitt
Milton Byron Babbitt (10 Mei 1916 – 29 Januarie 2011) was 'n Amerikanse komponis, musiekteoretikus, en onderwyser. Hy is veral bekend vir sy Serialisme en elektroniese musiek.
Biografie
Babbitt was in Philadelphia gebore aan Albert E. Babbitt en Sarah Potamkin. Hy was Joods. Hy was grootgemaak in Jackson, Mississippi, en het reeds op die ouderdom van vier jaar die viool begin studeer, maar gou na die klarinet en saxofoon oorgeskakel. Hy was vroeg in sy lewe aangetrokke tot jazz en teatermusiek. Hy het op die ouderdom van sewe jaar reeds sy eie rangskikkings van populêre liedjies begin maak, en toe hy dertien jaar oud was het hy 'n plaaslike liedjieskryfkompetisie gewen. .
Hilda Simms
Hilda Simms (15 April 1918 – 6 Februarie 1994) was 'n Amerikaanse aktrise. Sy was bekend vir haar rolle in die rolprente The Joe Louis Story (1953) en Black Widow (1954), en in die televisiereekse The Philco-Goodyear Television Playhouse (1948) en The Doctors and the Nurses (1962).
Milton Babbitt
Biografie
Babbitt se vader was 'n wiskundige, en Babbitt was van voorneme om wiskunde te studeer toe hy in 1931 ingeskryf het by die Universiteit van Pennsylvanië. Hy het egter gou die instansie verlaat en in stede daarvan na New York-universiteit gegaan waar hy musiek saam met Philip James en Marion Bauer studeer het. Daar het hy 'n belangstelling ontwikkel in die musiek van die komponiste van die Tweede Weense Skool en voortgegaan om 'n aantal artikels op Twaalftoonmusiek te skryf, insluitende die eerste beskrywing van combinatoriality en 'n serialistiese "tyd-punt" tegniek. Nadat hy in 1935 sy baccalaureus artiumgraad van die New York Universiteitskollege van Kunste en Wetenskap ontvang het met Phi Beta Kappa eerbewyse, het hy onder Roger Sessions gestudeer, aanvanklik op private wyse en later by Princeton-universiteit. Hy het by dié universiteit in 1938 aangesluit by die Musiekfakulteit en in 1942 'n Meestersgraad in die Fyn Kunste verwerf, een van Princeton se eerstes. . Gedurende die Tweede Wêreldoorlog het Babbitt beide wiskundige navorsing in Washington, D.C. gedoen, en voortgewerk by Princeton, waar hy vanaf 1943 tot 1945 'n lid van die Wiskundefakulteit was. .
In 1948 het Babbitt teruggekeer na Princeton-universiteit se Musiekfakulteit en in 1973 het hy 'n lid geword van die fakulteit by die Juilliard Skool in New York. Van sy noemenswaardige voormalige studente is die musiekteoretici David Lewin en John Rahn, die komponiste Bruce Adolphe, Michael Dellaira, Kenneth Fuchs, Laura Karpman, Paul Lansky, Donald Martino, John Melby, Kenneth Lampl, Tobias Picker, en James K. Randall, die teaterkomponis Stephen Sondheim, die komponiste en pianiste Frederic Rzewski en Richard Aaker Trythall, en laastens die jazz kitaarspeler en komponis Stanley Jordan.
In 1958 het Babbitt ongevraagde berugtheid verkry deur 'n artikel in die gewilde tydskrif High Fidelity. Babbitt het gesê dat sy eie titel vir die artikel "The Composer as Specialist" was (die titel waarmee dit later, op verskeie geleenthede, gepubliseer is, insluitende in, maar dat "Die redakteur, sonder my kennis-en-derhalwe my toestemming of instemming, my titel vervang het deur die meer 'uitlokkende': 'Who Cares if You Listen?' 'n titel wat min van die brief en [absoluut] niks van die gees van die artikel weerspieël nie".
Meer as dertig jaar later, het Babbitt as volg kommentaar gelewer: "For all that the true source of that offensively vulgar title has been revealed many times, in many ways, even—eventually—by the offending journal itself, I still am far more likely to be known as the author of 'Who Cares if You Listen?' than as the composer of music to which you may or may not care to listen".
Babbitt het later belanggestel in elektroniese musiek. Babbitt was minder geïnteresseerd in die produksie van nuwe klanke as in die ritmiese presisie wat hy kon behaal met gebruikmaking van die Mark II sintetiseerders, 'n graad van presisie wat voorheen onmoontlik was tydens lewendige opvoerings. .
Babbitt het van 1985 tot sy dood gedien as die voorsitter van die BMI Student Composer Awards, die internasionale kompetisie vir jong klassieke komponiste. Milton Babbitt is op 29 Januarie 2011 op die ouderdom van 94 in Princeton, New Jersey oorlede. .
Aspalathus angustifolia
Aspalathus angustifolia is 'n plant wat hoort tot die genus Aspalathus. Die spesie is endemies aan die Noord-Kaap, die Oos-Kaap en die Wes-Kaap en kom van die Bokkeveldberge-plato tot by die Kaapse Skiereiland en ooswaarts tot by Port Elizabeth voor. Die plant is deel van die fynbos
Die plant het twee subspesies:
Pieter Neethling-fonds
Die Pieter Neethling-fonds se doelstelling was die opheffing van die armblanke Afrikaners wat in die 1930's en 1940's op die Witwatersrand gewerk het.
Disa marlothii
Disa marlothii is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Oos-Kaap en die Wes-Kaap. Dit kom op die Hexriviervallei, Koue Bokkeveld, sentraal Sederberg en Tsitsikammaberge voor. Dit groei op hoogtes van 600 - 1 300 m langs strome tussen die rotse. Daar is ses sub populasies wat ver uitmekaar is en elkeen bestaan uit minder as 20 plante. Die spesie het geen bedreigings nie maar word beskou as seldsaam.
Pieter Neethling-fonds
Pieter de Waal Neethling, 'n oom van dr. Albert Hertzog, het met sy boerdery op die hellings van Vlaeberg (by Stellenbosch) skatryk geword. As vrygesel was hy vrygewig, word 'n weldoener van sy medemens en sy kerk en verskaf finansiële steun met die stigting van Die Burger, Voortrekkerpers en Die Transvaler en aan verskeie studente. By sy dood op 9 Julie 1939 is sy boedel aan 'n trust oorgedra met as doelstelling steun aan die minderbevoorregtes van sy eie mense. Hierby is veral bedoel die veronregte Afrikanerwerker se stryd teen die onderdrukkende en voksvreemde mynbase en vakbondleiers. Sonder die fonds sou die oorwinning van die arbeiders nooit moontlik gewees het nie. Ook het dit indirek 'n beduidende bydrae gelewer tot die Nasionale Party se sege in die verkiesing van 26 Mei 1948.
Disa miniata
Disa miniata is 'n meerjarige plant en geofiet wat tot die genus Disa behoort. Die plant is inheems in die Demokratiese Republiek die Kongo, Malawi, Mosambiek, Tanzanië, Zambië en Zimbabwe.
Agnus Dei
thumb|220px|13de-eeuse ivoorsneewerk, [[Louvre.]]
Agnus Dei is die Latynse naam waaronder die "Lam van God" vereer word in die Christelike kerke in die Latynse tradisie. Dit is die naam van 'n spesifieke gebed en die musiekstukke wat die gebed begelei.
Die gebruik van die titel "Lam van God" in die liturgie kom van Johannes 1:29, waarin Johannes die Doper, toe hy Jesus sien, sê: "Dáár is die Lam van God wat die sonde van die wêreld wegneem!"
Geodia echinastrella
Geodia echinastrella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1904 deur Topsent.
Geodia dura
Geodia dura is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1969 deur Tendal.
Aspalathus amoena
Die plant het een subspesie: ''Aspalathus retroflexa subsp. amoena R.Dahlgren''
Paradise Lost
Die gedig gaan oor die Bybelse storie van die sondeval van die mens: Adam en Eva se verleiding deur die gevalle engel Satan en hulle uitdrywing uit die tuin van Eden.
Skryfproses
thumb|links|220px|Milton Dikteer aan Sy Dogter, Henry Fuseli (1794).
Leonard skryf ook Milton "het nie aanvanklik beplan om 'n Bybelse epos te skryf nie." Omdat eposse gewoonlik oor heroïese konings en koninginne geskryf is (en met heidense gode), het Milton hom aanvanklik voorgestel dat hy sy epos sou skoei op 'n legendariese Saksiese of Britse koning soos die legende van koning Arthur.
Milton het in 1652 blind geword en het die hele Paradise Lost gedikteer, met die hulp van assistente en vriende. Hy het ook dikwels geskryf terwyl hy siek was of emosioneel gelei het, soos ná die dood van sy tweede vrou, Katherine Woodcock, in 1658 en hulle babadogter.
Samevatting
thumb|links|220px|Gustave Doré, The Heavenly Hosts (omstreeks 1866) 'n Illustrasie vir Paradise Lost.
Milton se storie het twee storielyne, die een oor Satan (Lucifer) en die ander oor Adam en Eva. Dit begin nadat Satan en die ander gevalle engele verban is na die hel (of Tartaros, soos dit in die gedig genoem word). In Pandæmonium, die hoofstad van die hel, gebruik Satan sy redekundigheid om sy volgelinge te organseer; hy word bygestaan deur Mammon en Beëlsebul. Belial, Kemos en Molog is ook teenwoordig. Aan die einde van die debat onderneem Satan vrywillig om die nuut geskepte aarde en God se nuutste skepsels, die mense, te verlei. Hy durf die gevare van die diep waters alleen aan, op 'n manier wat herinner aan Odusseus of Eneas. Ná 'n veeleisende reis deur die Chaos buite die hel gaan hy God se nuwe materiële wêreld, en later die tuin van Eden, binne.
Die storie van Adam en Eva se verleiding en val is 'n fundamenteel verskillende, nuwe soort epiese gedig: 'n huishoudelike een. Adam en Eva het in die gedig 'n romantiese en seksuele verhouding, al is hulle nog sonder sonde. Hulle het passies en afsonderlike persoonlikhede. Satan, vermom as 'n slang, slaag daarin om Eva te oorreed om van die verbode boom te eet. Adam pleeg dieselfde sonde toe hy uitvind Eva het gesondig. Hy sê aan Eva hulle is aan mekaar verbind, omdat sy van sy vlees gemaak is – as sy sterf, moet hy ook sterf. Op dié manier beeld Milton vir Adam as 'n heroïese figuur uit, maar ook as 'n groter sondaar as Eva omdat hy bewus is daarvan dat hy verkeerd optree.
Nadat hulle die vrug geëet het, het Adam en Eva wellustige seks. Adam is eers oortuig daarvan dat Eva reg was deur te dink dit sal voordelig wees om die vrug te eet. Hulle raak egter gou aan die slaap en het verskriklike nagmerries. Toe hulle wakker word, voel hulle vir die eerste keer skuldig en skaam. Toe hulle besef hulle het 'n vreeslike sonde teen God gepleeg, begin hulle mekaar oor en weer beskuldig.
Intussen keer Satan triomfantlik terug na die hel, waar sy mede- gevalle engele hom prys. Hy vertel vir hulle hulle het nou volle beheer oor die Paradys. Toe hy klaar gepraat het, verander al die gevalle engele om hom in aaklige slange, en kort daarna word Satan self 'n slang, sonder ledemate en nie in staat om te praat nie. Hulle deel dus almal dieselfde straf, want hulle deel dieselfde skuld.
Adam en Eva nader God en vra om vergifnis. In 'n visioen wat die aartsengel Migael aan hom gee, sien Adam alles wat met die mens sal gebeur tot met die sondvloed. Adam is baie ontsteld daardeur en Migael vertel dus vir hom ook van die mens se moontlike verlossing van die erfsonde deur Jesus Christus (wat Migael "Koning Messias" noem).
Adam en Eva word uit die Paradys verdryf. Hulle het nou 'n afsydiger verhouding met God, wat alomteenwoordig maar onsigbaar is (anders as die tasbare vader in die tuin vn Eden).
thumb|180px|Beeld van bladsy 362 van The Poetical Works of John Milton. Containing Paradise Lost. Paradise Regained. Samson Agonistes, and his Poems on several occasions, by Milton, John.'', Michael Burghers (1695).
Satan
thumb|180px|Satan Arousing the Rebel Angels, [[William Blake (1808).]]
Satan, voorheen Lucifer genoem, is die eerste belangrike karakter wat in die gedig bekend gestel word. Hy is 'n tragiese figuur wat verklaar: "Dis beter om in die hel te regeer as om in die hemel te dien" (1.263). Ná sy ydellike rebellie teen God word hy uit die hemel na die hel gewerp. Die rebellie spruit uit Satan se trots en afguns (5.660ff.).
Menings oor die karakter is in 'n groot mate verdeel. Milton stel Satan voor as die oorsprong van alle boosheid, maar lesers het histories gesukkel om dié vertolking te aanvaar. Veral romantieke resensente, onder andere William Blake, Lord Byron en Percy Bysshe Shelley, het Satan beskou as die "ware held" van Paradise Lost. Dit het ander resensente, soos C.S. Lewis en Charles Williams, wat albei groot Christene was, genoop om lesers daarteen te maan om Satan as 'n heroïese figuur te beskou.
John Carey meen dié konflik kan nie opgelos word nie, want Satan se karakter bestaan in meer modusse en groter diepte as die ander karakters in Paradise Lost: So het Milton 'n teenstrydige karakter geskep, en enige argument "vir" of "teen" Satan neem net die helfte van die feite in ag. Satan se teenstrydigheid "is 'n voorvereiste vir die gedig se sukses", sê Carey. Dit is 'n belangrike faktor in die aandag wat dit opgewek het.
Adam
Adam is die eerste mens wat deur God gevorm word. Hy vra 'n metgesel van God (8.389–392), en God keur dit goed en vorm Eva. God stel Adam en Eva toe aan om oor al die wesens van die wêreld te regeer en in die tuin van Eden te bly.
Adam is geselliger as Eva en smag na haar teenwoordigheid. Hy is heeltemal versot op haar. Rafael waarsku hom (5.635–636), maar sy groot liefde vir Eva dra by tot sy ongehoorsaamhed aan God.
Sonja Boshoff
Hildegard Sonja Boshoff is 'n Suid-Afrikaanse politikus. Sy dien tans as afgevaardigde van die Nasionale Raad van Provinsies waar sy Mpumalanga verteenwoordig. Sy was ook 'n afgevaardigde tussen Desember 2013 en Mei 2014. Tussen Mei 2014 en Mei 2019 het sy lid van die Nasionale Vergadering van Suid-Afrika gedien. Boshoff is 'n lid van die Demokratiese Alliansie.
Paradise Lost
Adam
thumb|180px|links|[[William Blake se The Temptation and Fall of Eve, 1808 (illustrasie vir Milton se Paradise Lost).]] Anders as die Bybelse Adam, gee Migael vir Milton se Adam 'n blik op die toekoms van die mens, wat stories van die Ou en Nuwe Testament insluit.
Eva
Eva is die tweede mens wat deur God geskep word. God neem een van Adam se ribbes en vorm Eva daaruit. Of Eva eintlik minderwaardig teenoor Adam is, is 'n omstrede punt. Sy is dikwels ongewillig om onderdanig te wees. Sy is dalk die intelligentste een van die twee. Sy is oor die algemeen gelukkig, maar smag na kennis, veral selfkennis. Toe sy Adam die eerste keer ontmoet, draai sy weg van hom omdat sy meer in haarself geïnteresseerd is.
Sy het na haar weerkaatsing in 'n meer gekyk voordat sy onsigbaar na Adam gelei is. Sy erken teenoor Adam dat sy hom minder aanloklik vind as haar weerkaatsing (4.477-480).
Hoewel Eva lief is vir Adam, vind sy sy konstante teenwoordigheid versmorend. Sy voel sy wil op haar eie wees en haar individualiteit verken. In Boek 9 oortuig sy Adam dat hulle vir 'n ruk skei en in verskillende dele van die tuin werk. In haar alleenheid word sy deur Satan verlei. Satan as die slang lei Eva na die verbode boom. Hy oortuig haar hy het van die boom se vrugte geëet en kennis gekry, en sy moet dieselfde doen.
Dit is nie maklik om haar te oortuig nie, maar haar liggaam en verstand is honger.
Die Seun van God
thumb|180px|The Judgment of Adam and Eve: "So Judged He Man", William Blake (1808).
Die Seun van God is die gees wat gestalte sal kry as Jesus Christus, hoewel hy nooit uitdruklik genoem word nie omdat hy nog nie 'n menslike gestalte aangeneem het nie. Milton het geglo die Seun is sekondêr tot die Vader en is God se "groot onderheerser" (5.609).
Milton se God in Paradise Lost verwys na die Seun as "My woord, my wysheid en effektiewe mag" (3.170). Die gedig is nie uitdruklik anti-Drie-eenheid nie, maar stem ooreen met Milton se oortuigings. Die Seun is die primêre held van die epiese gedig en is oneindig magtig – hy verslaan Satan en sy volgelinge op sy eie en verdryf hulle na die hel. Ná hulle val vertel die Seun van God vir Adam en Eva van God se oordeel.
In die finale boek onthul Migael 'n visioen van redding deur die Seun aan Adam. Die naam Jesus van Nasaret en die detail van Jesus se storie word nie in die gedig uitgebeeld nie, hoewel daarop gesinspeel word.
God die Vader
God die Vader is die skepper van die hemel, hel en aarde, van almal en alles wat daar is, deur die bemiddeling van sy Seun. Milton stel God voor as almagtig en alleswetend, as 'n oneindige groot wese wat nie eens deur die groot leër engele wat Satan teen hom opsteek, omvergewerp kan word nie. Milton beeld God uit as immer geselsend oor sy planne en motiewe vir sy dade met die Seun van God. Die gedig wys hoe God die wêreld skep op die manier waarop Milton geglo het dit gedoen is: God het die hemel, aarde en hel en al die wesens wat dit bewoon, geskep uit 'n deel van Homself, en nie uit niks nie. Volgens Milton kom die primêre mag van God oor alle dinge wat gebeur uit die feit dat hy die "outeur" van die hele skepping is. Satan regverdig sy rebellie deur hierdie aspek van God te ontken en te beweer hy het homself geskep, maar erken aan homself die waarheid.
Rafael
thumb|180px|The Archangel Raphael with Adam and Eve (Illustration to Milton's "Paradise Lost"), [[William Blake (1808).]]
Rafael is 'n aartsengel wat God na Eden stuur om Adam en Eva sterk te maak teen Satan. Hy vertel 'n heroïese verhaal oor die oorlog van die engele wat die grootste deel van Boek 6 in beslag neem. Eindelik berei die storie wat Rafael vertel, waarin Satan uitgebeeld word as sterk en daadkragtig, nie vir Adam en Eva voor op Satan se subtiele verleidings nie - en dit kon selfs die sondeval in die eerste plek veroorsaak het.
Migael
Migael is 'n aartsengel wat voortreflik in militêre manhaftigheid is. Hy lei 'n geveg en gebruik 'n swaard (6.322–323).
God stuur Migael na Eden en gee hom opdrag om Adam en Eva uit die tuin van Eden te verdryf: verdrietig maar in vrede. Hy moet ook aan Adam wys wat die toekoms inhou en 'n wag voor die Paradys plaas.
İdil Üner
İdil Üner (gebore 1 Augustus 1971) is 'n Duitse aktrise en regisseuse. Sy is bekend vir haar rolle in die rolprente Head-On (2004), Istanbul Tales (2005), en The Edge of Heaven (2007).
Gereformeerde kerk Sanveld
Die Gereformeerde kerk Sanveld is die jongste van die 14 gemeentes in die GKSA se Klassis Etosha, wat uitsluitlik uit Namibiese gemeentes bestaan. Daar is egter altesaam 18 Gereformeerde kerke in dié land, maar vier het afgeskei.
Geodia erinacea
Geodia erinacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lippmaa
Lippmaa is 'n van van Estniese oorsprong. Bekende persone met dié van sluit die volgende in:
Pioneer 10
Pioneer 10 was die eerste ruimtesending om Jupiter, Saturnus en die rante van die sonnestelsel te bestudeer. Die ruimtetuig is op 3 Maart 1972 deur NASA gelanseer. Op 3 Desember 1973 beweeg Pioneer 10 op 'n afstand van 130 000 km langs Jupiter verby en stuur die eerste detailopnames na die Aarde. Die ruimtetuig was deel van die Pioneer-program.
Die tuig is van 'n plaket voorsien met inligting oor mense en die posisie van die Aarde in die sonnestelsel. Dit dui aan hoe die tuig die derde planeet, Aarde verlaat. Die plaket is deur 'n span onder leiding van Carl Sagan ontwerp in 'n poging om met buiteaardse lewe, waarmee die tuig moontlik in aanraking kan kom, te kommunikeer.
Op 25 April 1983 reis Pioneer 10 verby Pluto se wentelbaan en op 13 Junie 1983 word dit die eerste mensgemaakte voorwerp om die sonnestelsel te verlaat. Die laaste kontak met die tuig is op 7 Februarie 2003 beantwoord. In 2006 is 'n finale poging aangewend om die tuig te kontak, maar dit het misluk.
Jan Harm Robbertse
duimnael|regs|200px|Jan Harm Robbertse, grootwildjagter.
Trek na Angola
duimnael|regs|240px|Robbertse en sy eggenote, Martha Sophia (née Grobler). Al het Robbertse blykbaar om politieke redes getrek, was hy en sy broer Fanie (Bom) Robbertse reeds in 1875 saam met die trek van Gert Alberts tot by die Ngamimeer om die binneland met die oog op 'n moontlike verhuising te verken. Ná die deurtog deur die Kalahari het Robbertse hom die eerste drie jaar aan die Okavangorivier gevestig, meer bepaald op die plaas Rietfontein in die Kaokoveld. Aan die Okavango het hy 'n ervaring met 'n olifant gehad wat by hom vrees vir dié gevaarlike dier ingeboesem het, maar dit het nie verhinder dat hy een van die groot beroepsjagters van Suidelike Afrika word nie.
Eers in 1881 het hy en sy bloedverwante deur die Kunenerivier getrek en het hy hom op die plaas Rooiwal, ongeveer 6 km van die plek waar die dorpie Humpata later sou ontstaan, gevestig; vandaar sy bynaam, Jan Humpata. Aanvanklik het hy, soos baie van sy tydgenote, periodiek grootwild en veral olifante in Suidwes-Afrika en Angola gaan jag met die doel om kontantgeld te verdien. Anders as hulle, het hy hierdie bedryf tot 'n volwaardige beroep ontwikkel. Hy het skuts in diens geneem, hulle van gesoute perde en vuurwapens voorsien en hulle goed toegerus op jagtogte uitgestuur. Sy eie taak was om die bedryf as 'n handelsonderneming te organiseer. Hy het die gehuurde jagters noukeurig verslag laat doen, en die eise wat hy gestel het, was besonder hoog. Van alle uitgawes en onkoste is boekgehou.
Sy strengheid het daartoe gelei dat heelparty jagters sy diens verlaat het en dit het nie tot sy gewildheid bygedra nie. Dit is selfs moontlik dat die groot welslae waarmee sy werk bekroon is, die naywer van sy tydgenote gaande gemaak het. Volgens oorlewering het hy teen die einde van sy loopbaan nog slegs lede van sy eie familie in diens gehad. Maar by die Portugese owerheid in Angola was hy hoog aangeskrewe en in die 1890's, toe ammunisie so skaars was dat dit aan die Boere in die gebied geweier is, kon hy dit verkry.
Sy vernaamste jagvelde was die Otjimpolo (Shimborro, volgens die Boere) en die Kaokoveld in Suidwes-Afrika, waar hy sonder lisensie geskiet het. In 1893 is (na die rooftogte van die Swartbooi-Khoi) 'n geslaagde strafekspedisie onder Robbertse se leiding teen hulle onderneem. Die ekspedisie is meesterlik uitgevoer en daar was weer rus en vrede in die geteisterde gebied.
Terugkeer na Transvaal
duimnael|regs|180px|Martha Sophia Robbertse (née Grobler), Robbertse se eggenote. Robbertse se handelstransaksies met ivoor het van hom 'n baie welgestelde man gemaak. Teen 1909 het hy na Transvaal teruggekeer en hom op sy plaas Rhenosterfontein in die Rustenburgse distrik gevestig. Hy het dit veral ter wille van die opvoeding van sy kinders gedoen en vanweë sy gebondenheid aan sy mense. Sy huisbediendes, wat hy steeds goed versorg het, het hom vergesel.
Waardering
Robbertse het van die waardevolste dokumente oor die Dorslandtrek in sy besit gehad. Eugène Marais, wat insae daarin gekry het, het sommige van die briewe in die eerste uitgawe van die Independent in Mei 1919 laat publiseer en dit is al wat vandag van daardie dokumente bekend is, aangesien dit intussen verlore geraak het.
Gesinslewe
Robbertse is op 5 Augustus 1870 met Martha Sophia Grobler (25 Maart 1850 – 16 Desember 1921) getroud en het agt kinders, twee seuns en ses dogters, agtergelaat.
Renée Carl
Renée Carl (10 Junie 1875 – 31 Julie 1954) was 'n Franse aktrise en regisseuse. Sy was bekend vir haar rolle in die rolprente Fantômas: In the Shadow of the Guillotine (1913), Fantômas: The Dead Man Who Killed (1913), Fantomas: The Mysterious Finger Print (1914), en Severo Torelli (1914).
Disa minor
Disa minor is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap en kom by Worcester, Ceres en Tulbagh voor tussen 1000 en 2000 m bo seevlak, op moerasagtige hellings. Daar is vyf subpopulasies waarvan nie een uit meer as 20 plante bestaan nie. Die plant het nie bedreigings nie en word as seldsaam beskou.
Aspalathus argyrella
Aspalathus argyrella is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van die suidelike Sederberg tot by die Kaapse Skiereiland en Kleinrivierberge naby Hermanus voor.
Aba-Huab
Die Aba-Huab is 'n rivier wat in die Kunene-streek in Namibië vloei. Die rivier is 'n sytak aan die linkerbank van die Huabrivier, nader aan die Skedelkus.
Die opvanggebied is 400 km noordwes van Windhoek, die hoofstad van die land.
Yusuf Cassim
Yusuf Cassim is 'n lid van die Nasionale Vergadering van Suid-Afrika vir die DA.
Aspalathus argyrophanes
Aspalathus argyrophanes is 'n plant wat hoort tot die genus Aspalathus. Die spesie is endemies aan die Oos-Kaap en is deel van die fynbos. Dit kom in 'n klein gebied naby Grahamstown voor. Die plant het 'n voorkomsgebied van 266 km² en het maar 2% van sy habitat verloor. Dit word beskou as seldsaam.
Andy García
Andy García (gebore 12 April 1956) is 'n Amerikaanse akteur en vervaardiger. Hy is bekend vir sy rolle in die rolprente The Godfather: Part III (1990), Ocean's Eleven (2001), The Lost City (2005), en Geostorm (2017).
Rosa Valetti
Rosa Valetti (17 Maart 1878 – 10 Desember 1937) was 'n Duitse aktrise. Sy was bekend vir haar rolle in die rolprente Orphan of Lowood (1926), The Blue Angel (1930), The Blue Angel (1930), en M (1931).
Martine Carol
Martine Carol (16 Mei 1920 – 6 Februarie 1967) was 'n Franse aktrise. Sy was bekend vir haar rolle in die rolprente Trente et quarante (1946), Lucretia Borgia (1953), Madame du Barry (1954), en Lola Montès (1955).
Disa montana
Disa montana is 'n meerjarige plant en geofiet wat tot die genus Disa behoort. Die plant is endemies aan die Oos-Kaap en kom vanaf Ramatseliso's Gate tot by Elliot voor op hoogtes van 1600-2400 m. Die plant het habitat afgestaan aan die aanplanting van plantasies, oorbeweiding, te veel brande en erosie.
Aspalathus arenaria
Aspalathus arenaria is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos en strandveld. Dit kom van Stilbaai tot by die Gouritsmond voor. Die plant het 'n voorkomsgebied van 705 km² en daar is tien gefragmenteerde subpopulasies oor. Die plant word bedreig deur indringerplante, gewasverbouing en ontwikkeling, veral by Stilbaai.
Gereformeerde kerk Khomas-Hoogland
Die Gereformeerde kerk Khomas-Hoogland is die jongste van die 15 gemeentes in die GKSA se Klassis Waterberg. Dis een van vyf Nambiese gemeentes wat tot dié Klassis behoort, pleks van die Klassis Etosha, soos al die ander Gereformeerde kerke in die land. Die Gereformeerde kerk Otjiwarongo het in 2015 teruggegaan van Waterberg na Etosha.
Die Gereformeerde kerk Khomas-Hoogland is in 2009 gestig en sluit naas die Namibiese hoofstad, Windhoek, ook die dorpe Okahandja en Rehoboth im. Einde 2015 was hier 40 belydende en 17 dooplidmate, vergeleke met 42 en nege einde 2011. In dieselfde tyd het die drie ander Gereformeerde kerke in sy gebied, Windhoek, Windhoek-Suid en Okahandja se totale getal belydende lidmate van 661 tot 648 afgeneem en die dooplidmate van 149 tot 197 toegeneem.
Ds. J.P. le Roux bedien Khomas-Hoogland sedert 2013 in kombinasie met Namib-Kus en Aranos, wat albei ook tot die Klassis Waterberg behoort. Die afstand wat hy moet aflê van Aranos na Hentiesbaai oor Swakopmund is sowat 760 km.
Madge Sinclair
Madge Sinclair (28 April 1938 – 20 Desember 1995) was 'n Amerikaanse aktrise. Sy was bekend vir haar rolle in die rolprente Coming to America (1988) en The Lion King (1994), en in die televisiereekse Trapper John, M.D. (1979) en Gabriel's Fire (1990).
Cutter Garcia
Cutter Garcia (gebore 9 Mei 1975) is 'n Amerikaanse akteur en assistentregisseur. Hy is bekend vir sy rolle in die televisiereekse Suburgatory (2011) en Alexa & Katie (2018).
Geodia exigua
Geodia exigua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1898 deur Thiele.
Anchen Dreyer
Anchen Dreyer is 'n lid van die Nasionale Vergadering van Suid-Afrika vir die DA.
Disa multifida
Die Oupa-Met-Sy-Pyp (Disa multifida) is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap.
Gereformeerde kerk Namib-Kus
Die Gereformeerde kerk Namib-Kus is die naasjongste van die 15 gemeentes in die GKSA se Klassis Waterberg. Dis een van vyf Nambiese gemeentes wat tot dié Klassis behoort, pleks van die Klassis Etosha, soos al die ander Gereformeerde kerke in die land. Die Gereformeerde kerk Otjiwarongo het in 2015 teruggegaan van Waterberg na Etosha.
Die Gereformeerde kerk Namib-Kus is in 2006 gestig en sluit die dorpe Walvisbaai, Swakopmund en Hentiesbaai in. Einde 2011 was hier 23 belydende en vier dooplidmate, maar einde 2015 het dit toegeneem tot onderskeidelik 31 en agt. In dieselfde tyd het die Gereformeerde kerk Walvisbaai se belydende lidmate van 208 tot 202 afgeneem en die dooplidmate van 66 tot 65. Die Gereformeerde kerk Hentiesbaai se belydende lidmate het van 62 tot 57 afgeneem en sy dooplidmate van drie tot vyf toegeneem.
Ds. J.P. le Roux bedien Namib-Kus sedert 2013 in kombinasie met Khomas-Hoogland en Aranos, wat albei ook tot die Klassis Waterberg behoort. Die afstand wat hy moet aflê van Aranos na Hentiesbaai oor Swakopmund is sowat 760 km.
Geodia gallica
Geodia gallica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1907 deur Lendenfeld.
Disa neglecta
Disa neglecta is 'n meerjarige plant en geofiet wat tot die genus Disa behoort en is deel van die fynbos. Die plant is endemies aan die Wes-Kaap.
Arkansasrivier
Die Arkansasrivier (Engels: Arkansas River) is 'n groot oos-vloeiende rivier in Noord-Amerika. Die rivier, met 'n lengte van 'n 2 364 km, ontspring in die Sawatch Range in die Rotsgebergte in Colorado. Dit is een van die grootste sytakke van die Mississippirivier en die sesde grootste rivier in die Verenigde State.
Die Arkansasrivier loop deur die suid-westelike Amerikaanse deelstate Colorado, Kansas, Oklahoma en Arkansas asook deur die volgende stede: Little Rock, Pueblo, Wichita en Tulsa. Die grootste sytak van die Arkansasrivier is die Canadian rivier.
Die rivier het vanaf die Adams-Onís-Verdrag in 1821 tot die Anneksasie van die Republiek van Texas in 1845 of die Verdrag van Guadalupe Hidalgo in 1848 tussen sy boloop en die 100ste Breedtegraad die grens tussen Meksiko en die Verenigde State gevorm.
Naamvariasies
Die rivier het verskeie naamvariasies:
Teodor Lippmaa
Teodor Lippmaa (17 November 1892 in Riga – 27 Januarie 1943 in Tartu) was 'n bekende Estniese botanis. Hy was die president van die Estonian Naturalists' Society in die jare 1939-1942.
Disa nervosa
Disa nervosa is 'n meerjarige plant en geofiet wat tot die genus Disa behoort en is deel van die fynbos. Die plant is inheems aan Eswatini, KwaZulu-Natal, Oos-Kaap en Mpumalanga.
Teodor Lippmaa
Daar is 'n monument ter ere van hom in Tartu waar hy gewoon het vir meeste van sy lewe. Dit was opgerig in 1982.
Aspalathus aristata
Aspalathus aristata is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van die Sederberg tot by die Hexrivierberge op die hoër hellings en kruine voor.
Teodor Lippmaa
Lippmaa is begrawe op die Rahumäe begraafplaas in Tallinn. Hy is die vader van Endel Lippmaa, ook 'n bekende wetenskaplike.
Lis Verhoeven
Lis Verhoeven (11 Maart 1931 – 2 Julie 2019) was 'n Duitse aktrise. Sy was bekend vir haar rol in die rolprent The Grapes Are Ripe (1952).
Geodia gibberella
Geodia gibberella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1951 deur De Laubenfels.
Doris Singleton
Doris Singleton (28 September 1919 – 26 Junie 2012) was 'n Amerikaanse aktrise. Sy was bekend vir haar rolle in die televisiereekse I Love Lucy (1951), The Twilight Zone (1959), My Three Sons (1960), en Angel (1960).
Jorge Garcia
Jorge Garcia (gebore 28 April 1973) is 'n Amerikaanse akteur en vervaardiger. Hy is bekend vir sy rolle in die rolprente The Wedding Ringer (2015) en The Ridiculous 6 (2015), en in die televisiereekse Lost (2004) en Alcatraz (2012).
Bangweulumeer
Die Bangweulumeer (Engels: Lake Bangweulu) is 'n varswatermeer geleë in die noordooste van Zambië. Die meer het 'n oppervlakte van 15 100 vierkante kilometer en is daarmee die grootste meer van Zambië. Bangweulumeer beteken "waar die water die lug ontmoet" in verskeie Bantoetale.
Die Bangweulumeer is een van die Groot Mere van Afrika se kleinste mere en is suidwes van die Mwerumeer, suidoos van die Tanganjikameer en wes van die Malawimeer geleë. Die grootste rivier, wat in die Bangweulumeer vloei, is die Chambeshirivier. Die grootste rivier, wat uit die Mwerumeer uitmond, is die Luapularivier, wat verder noord in die Mwerumeer mond en aansluitend in die Kongorivier vloei.
Othonna koos-bekkeri
Othonna koos-bekkeri is 'n struik wat endemies aan die Noord-Kaap is.
Lorraine Krueger
Lorraine Krueger (27 Februarie 1918 – 15 Julie 2003) was 'n Amerikaanse aktrise. Sy was bekend vir haar rolle in die rolprente New Faces of 1937 (1937), Everybody's Doing It (1938), I'm from the City (1938), en Idiot's Delight (1939).
Leslie Caron
Leslie Caron (gebore 1 Julie 1931) is 'n Franse aktrise. Sy is bekend vir haar rolle in die rolprente Lili (1953), Gigi (1958), Fanny (1961), en Chocolat (2000).
Endel Lippmaa
Endel Lippmaa (15 September 1930, Tartu – 30 Julie 2015 ) was 'n Estniese akademikus, politikus, stigter en voorsitter van die Wetenskapsraad van die National Institute of Chemical Physics and Biophysics, en die hoof-voorsitter en professor van chemiese fisika, fisiese chemie, fisika en wiskunde by die Estlandse Akademie van Wetenskappe. Sy vader is die plantkundige Teodor Lippmaa, en hy is ook die kleinseun van die joernalis Jakob Mändmets. In 1999 is hy aangewys as een van die "100 groot Estlanders van die 20ste eeu".
Persoonlike lewe
Lippmaa was getroud met Helle Lippmaa en het twee seuns, Jaak Lippmaa en Mikk Lippmaa.
Toekennings
In 2000 is Lippmaa bekroon met die Order of the National Coat of Arms, II Class.
Vivian Kubrick
Vivian Kubrick (gebore 5 Augustus 1960) is 'n Amerikaanse aktrise, komponis, en regisseuse. Sy is bekend vir haar rolle in die rolprente The Shining (1980), Shooting 'Full Metal Jacket' (1986), en Full Metal Jacket (1987).
Aspalathus aristifolia
Aspalathus aristifolia is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van Piketberg tot by die Olifantsrivierberge voor. Die plant het 'n voorkomsgebied van 1237 km². Die populasie is stabiel.
Shahid Esau
Shahid Esau is 'n voormalige lid van die Nasionale Vergadering van Suid-Afrika vir die DA. Hy was van 20 Junie 2014 tot 7 Mei 2019 'n lid van die portefeuljekommitee vir Verdediging en Militerê Veterane.
Pierre-François Chabaneau
Vroeë lewe
Chabaneau is in 1754 in Nontron gebore, 'n dorp in die Dordogne departement van Frankryk. Sy oom, 'n lid van die orde van St Anthony, het hom aangemoedig om teologie te studeer. Alhoewel Chabaneau uitgeblink het in sy studies, het sy afkeer vir metafisiese spekulasie hom gelei om sy onderwysers te antagoniseer, wat uiteindelik daartoe gelei het dat hy uit die skool geskors is.
Die direkteur van 'n Jesuïete kollege in Passy het uit medelye vir Chabaneau se armoede vir hom 'n posisie as 'n wiskunde professor aangebied, alhoewel Chabaneau slegs 'n basiese begrip van rekenkundige gehad het. Hy het die materiaal bestudeer om vir die volgende dag se lesse voor te berei, en het homself sodoende algebra en meetkunde geleer. Sy akademiese belangstelling het gou uitgebrei na fisika, natuurgeskiedenis en chemie. Op twintigjarige ouderdom is Chabaneau deur die broers Fausto en Juan José Elhuyar oortuig om aan te sluit by die nuutgestigte Real Seminario Patriotico by Vergara in Spanje om Frans- en fisikaonderrig te gee. Die twee broers, wat later 'n naam vir hulself sou maak met die isolering van wolframmetaal, is deur die Graaf van Peñaflorida na Frankryk toe gestuur om professore te vind vir die Vergara Kweekskool.
Platinumnavorsing
Nadat die Elhuyar broers wolframmetaal in 1783 geïsoleer het, het Chabaneau met hulle saamgewerk in platinum navorsing. Die samewerking het egter nie lank geduur nie, omdat die broers as mede Direkteure-Generaal van die Mynbou aangestel is, en dus Spanje moes verlaat om na Suid-Amerika te gaan. Koning Karel III het vir Chabaneau 'n openbare leerstoel in die mineralogie, fisika en chemie in Madrid geskep, en hom met 'n laboratorium vir sy navorsing voorsien. Die Graaf d'Aranda het die regering se hele voorraad van platinum vir Chabaneau se laboratorium beskikbaar gestel.
Chabaneau was in staat om sonder veel moeite meeste van platinum se natuurlike onsuiwerhede, insluitende goud, kwik, lood, koper en yster te verwyder, wat hom gelei het om te glo dat hy suiwer platinum verkry het. Die metaal wat hy verkry het, het egter veranderlike eienskappe getoon. By tye was dit smeebaar, maar by tye was dit egter baie bros. Soms was dit heeltemal onverbrandbaar, maar soms het dit maklik gebrand. Hierdie teenstrydighede was 'n gevolg van verskeie onsuiwerhede: rhodium, palladium, osmium, iridium, en rutenium. Hierdie elemente sou later bekend staan as die platinumgroep metale, maar hulle was nog onbekend teen die tyd van Chabaneau se navorsing.
So gefrustreerd was Chabaneau deur sy navorsing dat hy in 1786 sy humeur verloor het al sy toerusting gebreek het, en geskree het, "Weg daarmee! Ek sal die hele besigheid verpletter; jy sal my nooit weer kry om aan die vervloekte metaal te raak!" Nietemin kon hy drie maande later 'n 10 cm kubus van suiwer smeebare platinum aan d'Aranda lewer. Sy proses, wat poeiermetallurgie en intense verhitting ingesluit het, is tot 1914 geheim gehou.
Platinumtydperk en Chabaneau se dood
In 1799 het Chabaneau teruggekeer Frankryk toe om naby sy geboortedorp van Nontron af te tree. Hy het tot in Januarie 1842 daar gebly, toe hy op die ouderdom van 88 gesterf het.
Malcolm Figg
Malcolm Figg is 'n lid van die Nasionale Vergadering van Suid-Afrika vir die DA.
Asemhalingstelsel van insekte
Die Asemhalingstelsel van insekte is die biologiese stelsel waarmee dit asemhalingsgasse in die binnelyf inbring en gaswisseling uitvoer.
Geodia geodina
Geodia geodina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Asemhalingstelsel van insekte
Trageë vorm deel van die asemhalingsorgane van die insekte. Die trageale stelsel bestaan uit 'n netwerk van buise wat herhaaldelik in al hoe fyner vertakkings verdeel, totdat die heel fynste uitlopers daarvan uiteindelik die individuele liggaamselle bereik.
Geodia geodina
Die spons behoort tot die genus Geodia en tot die familie Geodiidae. Die wetenskaplike naam van die spesie is die eerste keer geldig gepubliseer in 1868 deur Schmidt.
Asemhalingstelsel van insekte
Die trageë is met die buitewêreld in verbinding deur middel van klein openinge in die liggaamswand. Suurstof kom die liggaam via hierdie openinge binne en koolsuurgas word hierdeur uitgeskei. Die longe vorm die asemhalingsorgane van die mens, 'n aantal landvertebrate en 'n aantal visse; die ander visse, ambifielarwes en ŉ groot aantal ongewerwelde diere haal asem deur middel van kieue; daarbenewens kom nog 'n tipe asemhalingsorgaan voor, naamlik die trageë.
Penny Singleton
Penny Singleton (15 September 1908 – 12 November 2003) was 'n Amerikaanse aktrise. Sy was bekend vir haar rolle in die rolprente After the Thin Man (1936), Blondie Goes Latin (1941), Blondie's Holiday (1947), en Jetsons: The Movie (1990).
Asemhalingstelsel van insekte
Die trageale stelsel is kenmerkend vir insekte, duisendpote en enkele van die spinnekopagtiges (die ander spinnekopagtiges besit boeklonge). Die trageë bestaan uit 'n stelsel van buise wat deur die hele liggaam vertak is en via klein openinge (stigmata) in die huid met die buitewêreld in verbinding is. Suurstof word via hierdie stigmata opgeneem en koolsuurgas word deur hulle afgeskei. By groter insektespesies kan die stigmata onder geringe vergroting as klein puntjies in die huid waargeneem word.
Die eerste paar stigmata kom in die segment voor wat die tweede (soms derde) paar pote dra; hierna volg nog 7 of 8 paar asemhalingsopeninge in die agterlyfsegmente. By die primitiewe ongevleuelde insekte (subklas Apterygota). Waartoe byvoorbeeld die springsterte behoort, bestaan die stigmata uit eenvoudige insinkings in die huidpantser. By die meeste ander insekte lê hulle in aparte atria en kan die opening met behulp van ŉ afsluitmeganisme afgeskerm word.
Die wande bestaan uit ŉ enkele laag epidermale selle waarvan die selwande met chitien verstewig is. Die hooftragee bevat spiraalvormige chitienriffies in hul buiswande, waardeur voorkom word dat hulle platgedruk word. Die trageë vertak al hoe fyner; die fynste uitlopers, die trageole, eindig by die liggaamselle en is so fyn dat hulle selfs in die spiere, tussen die spierfibrille, aangetref word. Wanneer die insek vervel, word die bedekking van die trageë (maar nie die van die trageole nie) ook hernuwe.